Noordwes: Junie 2022 – Winsgewendheidberamings vir die 2022/2023-seisoen - SA Grain
Home PROFITABILITY GAUGE Noordwes: Junie 2022 – Winsgewendheidberamings vir die 2022/2023-seisoen
Die Safex-vooruittermynkontrakprys word elke maand aangepas en opgedateer. Die onderstaande Safex-pryse is in ag geneem vir berekening van die Junie 2022-syfers:
Sonneblom vir lewering in Mrt 2023 = R10 350/ton
Die totale veranderlike kostes vir mielies het vanaf R9 200/ha (soos bepaal vir die 2021/2022-produksieseisoen) tot en met R12 996/ha (Junie 2022) verhoog. Dit is 'n drastiese styging van 41% waarvan kunsmis die grootste bydraende faktor is. Volgens verdere berekeninge, het die totale veranderlike koste van sonneblom en sojabone, tydens dieselfde tydperk met gemiddeld ±32 en 41% toegeneem.
Grafiek 1: Noordwes: Maandelikse verandering in die totale veranderlike kostes.
BrutomargevergelykingAlhoewel die somergraan plantseisoen eers oor sowat vyf maande afskop is dit noodsaaklik om 'n idee te kry van hoe die winsgewendheid van somergraangewasse met mekaar vergelyk. Die ontleding van bruto marges is 'n algemene manier om die relatiewe winsgewendheid van graangewasse te toon.
Grafiek 2: Noordwes: Maandelikse brutomargeverandering vir mielies, sonneblom en sojabone.
Volgens die onderstaande barometer is sonneblom 'n staatmaker gewas vir die Noordwes, alhoewel die voorkoms van siektes, opbrengste beduidend kan affekteer. Volgens die berekening en indien die Safex-pryse realiseer, blyk somergraanverbouing in die westelike dele van die land oor die algemeen relatief winsgewend te wees uitgesluit mielies wat op gronde met marginale opbrengspotensiaal aangeplant word en indien totale insetkoste (vaste koste plus veranderlike koste) in berekening gebring word. Oliesaadpryse verhandel tans op hoë vlakke wat die winsgewendheidsituasie van dié gewasse baie gunstig maak.